Курган күкүрт кени

Курган күкүрт кени Жалал-Абад облусунун Токтогул районунда, Курган суусунун баш жагында, деңиз деңгээлинен 2300–2600 м бийиктикте. 1937-ж. табылган. Туурасы 6 мден 70 мге чейин, узундугу 6 – 135 м болгон, сульфид менен минералдашкан 12 руда тулкусунун ичине камтып, 1300 м аралыкка созулган руда зонасы, акиташ менен аргиллиттердин контактысында жайгашкан. Сульфид рудасындагы күкүрттүн өлчөмү 15 – 30%ке жакын. Күкүрттүн С2 категориясы боюнча запасы 400 миң т.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
Категория: Кыргызстандын кен байлыктары